Mk 2 (greunadenn)

An Mk 2, skrivet a-wechoù Mk II, zo bet greunadenn difenn diazez arme Stadoù-Unanet Amerika adalek dibenn ar Brezel-bed Kentañ. Implijet eo bet betek brezelioù Korea ha Viêt Nam.

 Istor ha deskrivadur 
kleiz|thumb|Diell savet e miz Ebrel 1918 gant an arme stadunanat evit diskouez penaos derc'hel mat ar c'hreunadenn.
P'en em gavas ar Stadoù-Unanet e emgannoù ar Brezel-bed Kentañ e 1917 e implijjont da gentañ greunadennoù F1 gall pe Mills saoz. Er bloavezh-se e e voe degaset tamm-ha-tamm d'ar soudarded stadunanat ar greunadennoù kentañ ijinet en o bro, anvet Mk 1. Met abalamour d'ur sistem-entaniñ luzietoc'h evit greunadennoù all e voent dilezet war an dachenn, ha rankout a reas an arme diorren ur rummad greunadennoù difenn nevez, a voe produet adalek miz Eost 1918 hag anvet Mk 2, pe en ur mod ofisiel Defensive grenade, Mk. II. 44 milion a skouerennoù anezhi a voe urzhiet er gevrat kentañ gant an arme LYNN Darryl W., The Mk. II Grenade, The grenade recognition manual, 2016 (lennet d'ar 26/02/2025).

Rannet e oa o c'horf dir e 40 karrezenn dasparzhet war pemp kolonenn hag eizh linenn. Karget e oa o stummoù kentañ gant 52 gram TNT. Marvus e oa o zarzhadenn betek 10 metr, hag an darnoù bannet betek 50 metr. Tarzhañ a rae etre 4 ha 4,8 segondenn goude e vije dieubet he loa Mark 2 grenade, D-Day Overlord (lennet d'ar 26/02/2025). Adstummoù dezhe kemmoù bihan evel entanerioù disheñvel a voe degaset betek ar bloavezhioù 1950. Ar c'hemm pouezusañ a voe e 1942, pa voe lemet an toull a oa ouzh revr ar c'hreunadenn evit kargañ anezhi, ha divizet livañ an arm e gwer olivez gant ur vandenn velen evit standardizaat ar produiñ American Mk.II Fragmentation Hand Grenade, Inert-Ord.net (lennet d'ar 26/02/2025). Nitrat ampez a voe implijet evel danvez-tarzh ivez.

 Daveennoù 

Rummad:Greunadennoù
Rummad:Armoù SUA
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù Brezel Korea
Rummad:Armoù Brezel Vietnam